Hannes & Luchae Oberholzer – Troue van die jaar kompetisie
Hannes & Luchae Oberholzer
Dit was die 28 September 2019. 'n Dag waarvan ons bitter lank gedroom het. En as ek nou weer na die fotos kyk, besef ek, dit was werklik die beste dag ooit. Ons het gedroom van 'n dag vol familie en samesyn. 'n Dag om ons huwelik te vier saam met die wat vir ons belangrik is en vir ons soveel beteken.
Dit was voorwaar 'n eer om die dag te kon vier saam met geliefdes wat gedeel het in ons blydskap. Meer belangrik, dit was 'n dag waar ons en ons kinders, 'n familie geword het. Want na daai dag hoef niemand meer te soek of te wonder nie, in die teenwoordigheid van God is ons as familie saam gebind.
Hannes is werklik my beste vriend. My happy place. My son na die storm. My alles. En ek weet vir hom is ek dieselfde. Ons het bitter lank na mekaar gesoek, maar mekaar gekry en op die mooiste spesiale dag trou aan mekaar beloof. Hoe gelukkig is ons nie!